GreenTech Days meet Future of Building 2024
2024-04-17 - 2024-04-19 | Hibrid
Az Enterprise Europe Network Ausztria társszervezésében kerül megrendezésre ‘GreenTech Days meet Future of Building’ c. nemzetközi üzletember találkozó, melynek középpontjában a zöldtechnológiák és az építőipari szektor áll.

A rendezvény keretében személyes üzleti találkozók lebonyolítására 2024. április 17-én, online pedig 2024. április 18-19-én lesz lehetőség.
REGISZTRÁCIÓ
Kiemelt témák:

Környezetvédelem:
hulladékgazdálkodás, újrahasznosítás, körforgásos gazdaság, hulladékból energiává alakítás, erőforrás-hatékonyság, vízgazdálkodás, vízellátás, szennyvízkezelés, szennyvíztisztítás, szűrőrendszerek stb.
Energia:
vízenergia, szélenergia, napenergia és fotovoltaika, biomassza, bioüzemanyagok, biogáz, hőszivattyúk, geotermikus energia, hidrogén, energiatárolás stb.
Hatékonyság/zöld épületek:
építési technológiák, energiatakarékos épületek, építőanyagok, szigetelőanyagok stb.
Építőipar/infrastruktúra:
élvonalbeli fejlesztések az építőipar és az infrastruktúra területén, beleértve a legmodernebb építőanyagokat, innovatív építési módszereket, jövőorientált tervezési stratégiákat, robotika integrációját, fa- és faépítési technikákat, technológiai és együttműködéseket és még sok minden mást.

Az üzletember találkozón történő részvétel díjmentes, a kutazás és szállás önköltséges.

További információ: een@pbkik.hu

Üzletember-találkozó Bécsben magyar vállalkozók és osztrák kereskedelmi ügynökök számára
2024-06-11 11:30 - 16:30 (Europe/Budapest) | Magyarország Nagykövetsége, Bécs, Bankgasse 4-6., Bécs, 1010
Az Ausztriai Kereskedelmi Ügynökök Kamarai Szövetsége és a Bécsi Magyar Nagykövetség Külgazdasági Irodája üzletember találkozót szervez 2024. június 11-én.

A következő szakterületekről várnak érdeklődőket:

innovatív építőipari anyagok,
egészségügyi/orvostechnikai termékek,
fémipari termékek,
csomagolóipari termékek.

Amennyiben nem sikerül megfelelő üzleti partnert találnia, a helyszínen lévő szakértők és magyar-osztrák szervezők készséggel állnak rendelkezésre.
A rendezvény szimultán tolmácsolással, német nyelven zajlik.
A részvétel térítésmentes.
Tervezett program

11:30

Regisztráció
Büféebéd

12:30
Köszöntés, Előadások

Köszöntő és bevezető gondolatok – Szilágyiné Bátorfi Edit, nagykövet, Magyarország Nagykövetsége, Bécs
Kereskedelmi ügynöki tevékenységről készült rövid image-film bemutatása – Komm.-Rat Robert M. Hieger, Ausztriai Kereskedelmi Ügynökök Kamarai Szakszövetségének elnöke
Az osztrák-magyar gazdasági kapcsolatok áttekintése – Dr. Tefner Nóra, külgazdasági attasé, Magyarország Nagykövetsége, Bécs, – Külgazdasági Iroda
Értékesítés-Outsourcing, Új piacok felkutatása kereskedelmi ügynökökkel – Mag. Christian Rebernig, Ausztriai Kereskedelmi Ügynökök Kamarai Szakszövetségének vezetője
Az európai és osztrák kereskedelmi ügynöki jogi szabályozás – Dr. Gustav Breiter, Viehböck Breiter Schenk Nau & Linder Ügyvédi Iroda
Az Osztrák Gazdasági Kamara Külgazdasági Irodája szolgáltatásainak bemutatása – Mag. Gudrun Hager, Külgazdasági Iroda Regionális menedzsere

13:30

Kerekasztal beszélgetések
B2B beszélgetések
Networking

16:30
Rendezvény vége

A programváltoztatás jogát a szervezők fenntartják.
A rendezvény színhelye:
Magyarország Nagykövetsége, Bécs (1010 Wien, Bankgasse 6)
Parkolás a környéken parkoló cédulával lehetséges, max. 2 órás időtartamban ill. a nagykövetség közvetlen közelében lévő mélygarázsokban, mint pld.: BOE vagy WIPARK.
További információ:
Magyarország Nagykövetsége, Bécs Külgazdasági Iroda
Tel: +43 1 537 80 471, E-Mail: trade.vie@mfa.gov.hu
illetve
Bundesgremium der Sales Agents
www.salesagents.at
Tel: +43 5 90 900 – 3375, E-mail: salesagents@wko.at
JELENTKEZÉSI LAP

Kamarai üzleti delegáció Csehországba, Prágába támogatott részvételi lehetőséggel
2024-09-16 - 2024-09-18 | Prága, Cseh Köztársaság
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. szeptember 16-18. között támogatott részvételi lehetőséggel üzleti delegációt szervez Csehországba, Prágába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a csehországi üzleti környezet bemutatása. A delegáció látogatást tesz a FOR ARCH nemzetközi építőipari szakvásáron. Ezenkívül terveink között szerepel egy üzleti rendezvény megszervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Csehország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a FOR ARCH nemzetközi építőipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert a későbbiekben meghatározott hotelhez és a közös szakmai programokhoz biztosítjuk.

A FOR ARCH 2024 35. Nemzetközi Építőipari szakvásárról röviden
A FOR ARCH Csehország legnagyobb, évente megrendezésre kerülő építőipari szakvására, amely évről évre több száz kiállítót és több tízezer látogatót vonz. Fennállásának 34 éve alatt az építőipari szakemberek jól bevált találkozási pontja lett. A résztvevők az építőipar számos területével találkozhatnak, legyen szó az építkezések finanszírozásáról és megvalósításáról, kézműves megoldásokról és építőipari technológiákról, építőanyagokról, építőipari gépekről, építőszerkezetekről vagy akár építőipari berendezésekről. A szakvásáron vezető gyártók és beszállítók is részt vesznek.
A FOR ARCH Prágában, a közép-európai üzleti élet fontos központjában elhelyezkedő fekvésének köszönhetően egyedülálló lehetőséget kínál a hazai és külföldi kiállítók számára, hogy szolgáltatásaikat és termékeiket egy nemzetközi verseny keretében mutassák be.
Kiemelt építőipari szektorok:

Építőelemek és anyagok
Elektrotechnika és biztonság
Fűtés
Faépületek
Medencék, szaunák és SPA

A delegációba a Csehország iránt érdeklődő, az építőiparban tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a csehországi gazdaságról és üzleti lehetőségekről.
Vásárlátogatás a FOR ARCH építőipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve a Tolna Vármegyei Kereskedelmi és Iparkamarával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Várható költségek

a kiutazás költségei saját gépkocsival, vonattal vagy repülővel,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. július 23.
Jelentkezés módja
Az alábbiakban felsorolt három melléklet együttes, határidőre történő megküldése a turkovics.rebeka@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A jelentkezések elbírálása során előnyt élveznek azok a vállalkozások, amelyek nem vettek részt a Vállalkozásfejlesztési Projekt korábbi támogatott üzleti kiutazásain.
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Turkovics Rebeka, külpiaci koordinátor
E-mail: turkovics.rebeka@mkik.hu
Telefon: (1) 474 5117

Innovent forum 2025 Matchmaking Event
2025-02-14 08:00 - 2025-02-16 17:00 | Larissa, Greece
A két napos HIBRID esemény fő témája, az innováció és az új technológiák milyen módon vezethetnek a fenntarthatósághoz és az ellenálló képességhez a társadalom és a gazdaság fontos ágazataiban.

A partnerkereső rendezvényen lehetőség van számos görögországi, európai és más országbeli partnerek felkutatására. Az eseményen lehetősége van az új innovációs ötleteinek megosztására, üzleti, kereskedelmi hálózatának bővítésére. Közös fejlesztésekben való részvételre is.
Az Innovent Forum Matchmaking Event az alábbi területekre fókuszál:

AgroFood
Környezetipar
Energiaipar
Gyártás területei
Építőipar
Mesterséges intelligencia (AI)
Digitális ikrek (Digital Twins)
Digitális játékipar
A dolgok internete (Internet of Things)
Robotika
Kiterjesztett valóság (Extended Reality)
Köz, -és Kormányzati szektor
Innovatív üzleti javaslatok és tervek (Startup cégek és fiatalok)

Időpont: 2025.02.14-16.
Helyszín: Larissa, Görögország
Bővebb információ és regisztráció: https://innovent-2025.b2match.io/home

A körforgásos gazdaság digitalizációjának fő igényei és kihívásai az építőiparban – online webinárium
2025-04-07 14:00 - 15:00 | Online – Zoom
A Circular Digibuild projekt keretén belül megrendezendő esemény célja, hogy egy interaktív workshopon a résztvevők véleményét összegyűjtsék a szükségletekről és kihívásokról a témával kapcsolatban, valamint arról, hogy miként kell kezelni ezeket.

A Circular Digibuild projekt fő feladata a körforgásos gazdaság előmozdítása az építőiparban a digitális innováció révén. A digitális technológiák lassú elfogadása az ágazatban tovább hátráltatja a körkörös, fenntarthatóbb építési gyakorlatok irányába való haladást.
Az Interreg Danube program keretében megvalósuló, 16 projektpartnerből álló konzorciumot tömörítő Circular DigiBuild célja, hogy áthidalja ezt a hiányosságot azáltal, hogy a digitális innovációt a körforgásos gazdaság előmozdítására használja fel az építőiparban. A projekt célja, hogy átalakítsa az építőipari gyakorlatot a Duna menti országok régióiban, stratégiailag kezelje ezeket a sürgető kihívásokat. Emellett a projekt arra törekszik, hogy létrehozzon egy olyan platformot, ahol az építőipart érintő körforgásos gazdasággal és digitalizációval kapcsolatban fontos információkat találnak a téma iránt érdeklődők.
Témakörök:

Melyek az építőipar digitalizálásának legfontosabb kihívásai?
Hogyan gyorsíthatják fel a digitális technológiák a körforgásos gazdaságra való átállást?
Melyek a gyakorlati megoldások és a kihívások (a platform kontextusában)?
Milyen funkciókat kell kínálnia a platformnak, hogy hasznos legyen?

Időpont: 2025. 04 07. 14.00
Helyszín: Online
A rendezvény ingyenes, de előzetes regisztrációhoz kötött.
Regisztrációs link: https://us02web.zoom.us/meeting/register/cnuOXKg_TaaQnztXHbaHdQ
Az előadások nyelve, angol.

Digitális technológiák alkalmazása a körforgásos anyagok nyomon követésére és kezelésére az építőiparban - online webinárium.
2025-04-08 11:00 - 12:00 | Online -ZOOM
A Circular Digibuild projekt keretén belül megrendezendő eseményen ezúttal is egy interaktív workshopon szeretnék a résztvevők véleményét összegyűjteni azokról a disztruptív technológiákról, amelyek manapság használatosak a körforgásos építőiparban.

A Circular Digibuild projekt fő feladata a körforgásos gazdaság előmozdítása az építőiparban a digitális innováció révén. A digitális technológiák lassú elfogadása az ágazatban tovább hátráltatja a körkörös, fenntarthatóbb építési gyakorlatok irányába való haladást.
Az Interreg Danube program keretében megvalósuló, 16 projektpartnerből álló konzorciumot tömörítő Circular DigiBuild célja, hogy áthidalja ezt a hiányosságot azáltal, hogy a digitális innovációt a körforgásos gazdaság előmozdítására használja fel az építőiparban. A projekt célja, hogy átalakítsa az építőipari gyakorlatot a Duna menti országok régióiban, stratégiailag kezelje ezeket a sürgető kihívásokat. Emellett a projekt arra törekszik, hogy létrehozzon egy olyan platformot, ahol az építőipart érintő körforgásos gazdasággal és digitalizációval kapcsolatban fontos információkat találnak a téma iránt érdeklődők.
Témakörök:

Milyen technológiák (AI, IoT, Blockchain, Big Data) használhatók az építőanyagok nyomon követésére?
Hogyan biztosítható az adatok átláthatósága és biztonsága a platformon belül?
Példák a sikeres platformokra és tanulságok más iparágakból.

Időpont: 2025. 04. 08. 11.00
Helyszín: Online
A rendezvény ingyenes, de előzetes regisztrációhoz kötött.
Regisztrációs link: https://us02web.zoom.us/meeting/register/0jbF_S7LRAWIjdpLbUgyog
Az előadások nyelve, angol.

Üzleti modellek és ösztönzők az építőipart érintő körforgásos gazdasággal és digitalizációval kapcsolatban – online webinárium
2025-04-08 13:00 - 14:00 | Online -ZOOM
A Circular Digibuild projekt keretén belül megrendezendő interaktív workshopon szeretnék a résztvevők véleményét összegyűjteni azokról a gazdasági ösztönzőkről, innovációs támogatásokról a köz -és magánszféra partnerségével kapcsolatban, amelyek digitalizációs építőipar platform működésével kapcsolatban fontosak lehetnek.

A Circular Digibuild projekt fő feladata a körforgásos gazdaság előmozdítása az építőiparban a digitális innováció révén. A digitális technológiák lassú elfogadása az ágazatban tovább hátráltatja a körkörös, fenntarthatóbb építési gyakorlatok irányába való haladást.
Az Interreg Danube program keretében megvalósuló, 16 projektpartnerből álló konzorciumot tömörítő Circular DigiBuild célja, hogy áthidalja ezt a hiányosságot azáltal, hogy a digitális innovációt a körforgásos gazdaság előmozdítására használja fel az építőiparban. A projekt célja, hogy átalakítsa az építőipari gyakorlatot a Duna menti országok régióiban, stratégiailag kezelje ezeket a sürgető kihívásokat. Emellett a projekt arra törekszik, hogy létrehozzon egy olyan platformot, ahol az építőipart érintő körforgásos gazdasággal és digitalizációval kapcsolatban fontos információkat találnak a téma iránt érdeklődők.
Témakörök:

Milyen gazdasági ösztönzőket lehet kínálni a vállalkozásoknak a platform aktív használatáért?
Hogyan támogathatja a platform az induló vállalkozásokat és az innovációkat?
A köz- és magánszféra közötti partnerségek és együttműködések lehetőségei.
Szeretnék-e, ha a platform naprakész információkat tartalmazna a finanszírozási forrásokról és a partnerkereső lehetőségekről?

Időpont: 2025. 04. 08. 13.00
Helyszín: Online
A rendezvény ingyenes, de előzetes regisztrációhoz kötött.
Regisztrációs link: https://us02web.zoom.us/meeting/register/Qod4Q5SfSTyhli-b5_O8Ng
Az előadások nyelve, angol.

Körforgásos gazdaság és digitalizáció az építőiparban – Közös építőipari platform kialakítása a maximális hatás elérésének az érdekében – online webinárium
2025-04-10 11:00 - 12:00 | Online – Zoom
A Circular Digibuild projekt keretén belül megrendezendő interaktív workshopon szeretnék a résztvevők véleményét összegyűjteni arról, hogy egy építőiparral kapcsolatos közös körforgásos gazdasággal és digitalizációval foglalkozó platformon milyen funkciók legyenek.

A Circular Digibuild projekt fő feladata a körforgásos gazdaság előmozdítása az építőiparban a digitális innováció révén. A digitális technológiák lassú elfogadása az ágazatban tovább hátráltatja a körkörös, fenntarthatóbb építési gyakorlatok irányába való haladást.
Az Interreg Danube program keretében megvalósuló, 16 projektpartnerből álló konzorciumot tömörítő Circular DigiBuild célja, hogy áthidalja ezt a hiányosságot azáltal, hogy a digitális innovációt a körforgásos gazdaság előmozdítására használja fel az építőiparban. A projekt célja, hogy átalakítsa az építőipari gyakorlatot a Duna menti országok régióiban, stratégiailag kezelje ezeket a sürgető kihívásokat. Emellett a projekt arra törekszik, hogy létrehozzon egy olyan platformot, ahol az építőipart érintő körforgásos gazdasággal és digitalizációval kapcsolatban fontos információkat találnak a téma iránt érdeklődők.
Témakörök:

Hogyan lehet a platformot intuitívvá és felhasználóbaráttá tenni?
Milyen kiegészítő szolgáltatásokat (képzés, tanácsadás, hálózati események) kellene tartalmaznia?
Az érdekeltek visszajelzései – milyen funkciókat szeretnének látni?
Hasznos lesz-e a platformba illesztett IA chatbot/asszisztens?

Időpont: 2025. 04. 10. 11.00
Helyszín: Online
A rendezvény ingyenes, de előzetes regisztrációhoz kötött.
Regisztrációs link: https://us02web.zoom.us/meeting/register/01bmQlgZSBuAzXTxF8zt8A
Az előadások nyelve, angol.

Zöld jövő a tetőn – vállalatlátogatás és workshop a Terránnál
2025-05-21 13:00 - 16:00 | Terrán Tetőcserépgyártó Kft., Engel János József u. 8., Pécs, 7630, Magyarország
Hogyan válhat egy hagyományos gyártócég a fenntarthatóság mintapéldájává? A Terránnál személyesen nézhetjük meg, hogyan valósul meg a zöld transzformáció – a napenergiától a napelemes tetőcserépig.

A több mint 110 éves, hazai tulajdonú vállalat nemcsak Magyarország piacvezető tetőcserépgyártója, hanem saját fejlesztésű megoldásaival az iparági innováció élén jár. A pécsi vállalatlátogatáson a résztvevők bepillantást nyerhetnek a gyártás kulisszái mögé, találkozhatnak a cég vezetőjével, és kerekasztal-beszélgetésen vehetnek részt az energiaátmenet lehetőségeiről.
Kinek szól: kkv-döntéshozóknak, energetikai és fenntarthatósági szakembereknek
Időpont: 2025. május 21. 13:00-16:00
Helyszín: Terrán Tetőcserép Gyártó Kft., 7630 Pécs Engel János József u. 8.
A részvétel díjmentes, de regisztrációhoz kötött.
Részletes program és regisztráció: https://formacio.hu/zold-jovo-a-teton

Női vezetők és fenntarthatóság - Filmvetítés és Üzletasszony klubtalálkozó
2026-03-25 13:00 - 16:00 | Apolló Mozi, Perczel Miklós u. 22., Pécs, 7621, Magyarország
A Pécs-Baranyai Kereskedelmi és Iparkamara hosszú szünet után új lendülettel újraindítja Üzletasszony Klubját. A 2026. március 25-i nyitóesemény két részből áll: az Apolló Klubmoziban a Women of Carbon című dokumentumfilm vetítésére kerül sor, majd ezt követően klubtalálkozó várja az érdeklődőket a Reggeli Pécs különtermében. A program célja, hogy közösséget építsen, valamint kijelölje azokat a kérdésköröket, amelyek a női vállalkozók számára a legfontosabbak. Az esemény egyben kapcsolódik a PBKIK nemzetközi WOMEX projektjéhez is, amely új lehetőségeket nyit a női vállalkozások támogatásában.

A Women of Carbon dokumentumfilm az építőiparban vezető szerepet betöltő női szakembereket mutatja be, akik elkötelezettek a fenntarthatóság iránt. Innovatív megoldásaikkal – új anyagok, biotechnológiák és gyártási módszerek alkalmazásával – a beépített környezet karbonlábnyomának csökkentésén dolgoznak.
A film alkotója, Basia Myszynski, maga is nőként dolgozik egy férfiak által dominált iparágban. Kutatásai során olyan problémamegoldókat talált, akik nyugodtan, kreatívan és együttműködve keresnek megoldásokat az épített környezet karbonlábnyomának csökkentésére.
A film kiemeli a nők meghatározó szerepét: személyes történeteik, közös bölcsességük és kitartásuk révén új szemléletet hoznak a klímavédelembe. A nemi egyenlőséget és a környezeti igazságosságot összekapcsolva mutatnak utat egy fenntarthatóbb jövő felé. A Women of Carbon nem csupán technológiai és iparági megoldásokat mutat be, hanem a női vezetők erejét is, akik képesek átalakítani az építőipart és utat nyitni egy fenntarthatóbb jövő felé.
A film előzetese:
További információ a fimlről és a szereplőkről elérhető a film hivatalos oldalán.
Regisztráció
Köszönjük a rendezvény iránti nagy érdeklődést. A filmvetítésre és az Üzletasszony Klub eseményére a rendelkezésre álló férőhelyek beteltek, ezért további jelentkezéseket nem tudunk fogadni.
Amennyiben szeretne értesülni a Klub tevékenységéről és a jövőbeni programokról, kérjük jelezze érdeklődését az uzletasszonyklub@pbkik.hu e-mail címen.

A vetítésben közreműködik:
